**POLITIKA PRIVATNOSTI**

Ova Politika privatnosti, utemeljena na **Općoj uredbi o zaštiti podataka (GDPR**), objašnjava koji se osobni podaci prikupljaju u vezi izvršavanja zadaća od javnog interesa i pri izvršavanju javnih ovlasti Općine Vidovec, kako te podatke obrađujemo, koristimo i štitimo, u koje ih svrhe upotrebljavamo, kao i vaša prava povezana s vašim podacima.

**NAŠE TEMELJNO NAČELO JE PRIVATNOST I ZAŠTITA OSOBNIH PODATAKA**

Privatnost pojedinaca i zaštita osobnih podataka ljudska su prava. Mi u Općini Vidovec imamo dužnost brinuti za privatnost pojedinaca čije osobne podatke obrađujemo i pohranjujemo. Podaci su odgovornost, i moraju se prikupljati i obrađivati samo kada je apsolutno neophodno.

Općina Vidovec drži se sljedećih načela s ciljem zaštite privatnosti svih pojedinaca čije osobne podatke prikupljamo u okviru izvršavanja zadaća od javnog interesa i pri izvršavanju javnih ovlasti:

* Ne prikupljamo više informacija nego što je potrebno
* Osobne podatke ne koristimo u svrhe koje nisu navedene
* Ne čuvamo osobne podatke ako više nije potrebno
* Nikada ne prodajemo, posuđujemo ili distribuiramo niti javno objavljujemo osobne podatke
* Osobne podatke ne šaljemo trećim stranama bez vašeg znanja
* Ne koristimo nikakvu automatiziranu obradu radi donošenja odluka ili profiliranja
* Osobne podatke ne prenosimo izvan EU/EEA
* Kontinuirano osiguravamo da su osobni podaci sigurno pohranjeni.

Važno je pročitati ovu našu Politiku privatnosti i nadamo se da ćete izdvojiti vrijeme i vašu pozornost. Trudili smo se da bude napisana što jasnije i da bude svakom razumljiva, sa željom da zadržimo vaše puno povjerenje u način kako postupamo s vašim osobnim podacima.

Ako ćete, nakon što ih pročitate, imati daljnja pitanja o zaštiti osobnih podataka ili nam želite prenijeti svoje ideje i preporuke, molimo obratite nam se putem kontakata Službenika za zaštitu podataka:

**Službenik za zaštitu podataka**

**Igor Barlek, CIPP/E**

**e-mail: bi@biconsult.hr**

**tel: 091 469 1122**

Ova Politika privatnosti, kao i naša internetska stranica, dizajnirana je sa svrhom osiguranja visoke razine zaštite vaših osobnih podataka te će se kontinuirano ažurirati i unaprjeđivati.

Ova Politika privatnosti ažurirana je 27. siječnja 2022. godine.

​

**VODITELJ OBRADE**

Općina Vidovec nastupa u odnosu na vaše osobne podatke u ulozi voditelja obrade koji određuje svrhe i načine obrada vaših osobnih podataka te brine o osiguravanju svih mjera sigurnosti vaših osobnih podataka. Voditelj obrade vaših osobnih podataka putem ove web stranice je:

**Općina Vidovec**

**Trg. svetog Vida 9**

**42005 Vidovec**

**KAKO I KOJE VAŠE PODATKE PRIKUPLJAMO?**

**Obrade u okviru izvršavanja zadaća od javnog interesa i pri izvršavanju javnih ovlasti**

Temeljem Zakona o lokalnoj i područnoj (regionalnoj) samoupravi i važećim podzakonskim propisima te važećim odlukama i aktima, Općina Vidovec vrši obrade osobnih podataka u okviru izvršavanja zadaća od javnog interesa i pri izvršavanju javnih ovlasti:

* obradu osobnih podataka žitelja i sumještana s područja Općine Vidovec,
* obradu osobnih podataka sudionika javnih poziva i natječaja Općine Vidovec,
* obradu osobnih podataka podnositelja zahtjeva i članova njihovih obitelji u okviru projekata socijalne skrbi u okviru javnih ovlasti Općine Vidovec,
* obradu osobnih podataka kandidata za zapošljavanje i zaposlenika pri sklapanju i izvršavanju ugovora o radu,
* obradu osobnih podataka općinskih vijećnika,
* obradu osobnih podataka članova biračkih odbora,
* obradu osobnih podataka fizičkih osoba koje Općina Vidovec angažira temeljem ugovora o djelu i ostalih ugovora,
* obradu osobnih podataka radnika zaposlenih kod ili ovlaštenih predstavnika dobavljača i isporučitelja usluga za Općinu Vidovec,
* sve druge aktivnosti obrade osobnih podataka koje Općina Vidovec u okviru izvršavanja zadaća od javnog interesa i pri izvršavanju javnih ovlasti obavlja,

te prikupljene i obrađivane osobne podatke na siguran način pohranjuje u rokovima usklađenim sa zakonskim obvezama.

**Postupci selekcije kandidata i zapošljavanja**

Pri zapošljavanju putem javno objavljenih natječaja prikupljamo osnovne podatke o vama s namjerom sklapanja ugovora o radu, ime i prezime, adresu stanovanja, email adresu, telefonski broj, datum rođenja, obrazovanje, radno iskustvo i dokaze o stručnom osposobljavanju i sve ostale podatke zadane važećim propisima i koje nam sami dostavite putem životopisa, kao skup vaših osobnih podataka važnih za provođenje postupka selekcije i zapošljavanja. Nakon završetka postupka selekcije, izabrane kandidate zapošljavamo i pri tom prikupljamo sve potrebne podatke sukladno zakonskim obvezama, dok zamolbe i osobne podatke neprimljenih kandidata zadržavamo u rokovima sukladno propisima o arhivskoj građi.

**Video-nadzor**

Općina Vidovec koristi sustav video nadzora u svrhe zaštite imovine i sigurnosti zaposlenika, mještana, njihove djece i svih osoba koje dolaze u poslovne prostore Općine Vidovec kao i u svrhe sprječavanja protupravnih radnji usmjerenih prema imovini Općine Vidovec od prijevara, krađe, razbojstva, provala, nasilja, uništenja i sl.

Njime se nadzire unutarnji prostor i dvorište kulturno-informativno-turističko-edukacijskog centra (KITEC) te vanjske površine zgrade Općine Vidovec i prostor oko zgrade, uključujući i dječje igralište uz zgradu Općine Vidovec, čiji su perimetri kamera označeni jasno vidljivim obavijestima o video nadzoru. Snimke video nadzora pohranjuju se najduže šest mjeseci od dana nastanka.

**Web stranica**

Iako možete koristiti našu web stranicu bez davanja bilo kakvih osobnih podataka, nakon što nas kontaktirate putem našeg kontakt obrasca ili izravno putem naših e-mail adresa, Općina Vidovec prikuplja informacije o vama. Informacije koje ispunite (osobne informacije kao što su vaše ime i prezime, adresa e-pošte) ili pošaljete izravnom e-mail porukom bit će obrađene i pohranjene kako bismo vas mogli kontaktirati i odgovoriti na vaš zahtjev. Općina Vidovec neće dijeliti vaše osobne podatke s bilo kojom trećom stranom bez vašeg znanja niti će im dopustiti pristup. Podaci će biti korišteni isključivo u svrhe daljnjeg kontaktiranja i odgovora na vaš upit.

Općina Vidovec putem vlastite web stranice svjesno ne prikuplja osobne podatke djece mlađe od 16 godina bez odgovarajućeg pristanka nositelja roditeljske odgovornosti. Ako ste mlađi od 16 godina, molimo da nam ne šaljete nikakve osobne podatke, uključujući svoje ime, adresu, broj telefona ili email adresu e-pošte bez pristanka svojih roditelja ili skrbnika. U svakom slučaju u kojem spoznamo kako smo prikupili ili primili osobne podatke djeteta mlađeg od 16 godina, a bez privole nositelja roditeljske odgovornosti, takve podatke ćemo bez odlaganja obrisati.

**Poveznice na društvene mreže i druge web lokacije**

Naša web stranica može sadržavati poveznice na druge web lokacije i društvene mreže te se na njih ne odnosi ova Politika privatnosti. Preporučujemo da pročitate uvjete zaštite privatnosti svake web stranice i društvene mreže koju posjetite, a posebno gdje ostavljate svoje osobne podatke.

**OVLAŠTENI VANJSKI IZVRŠITELJI OBRADE**

Pristup vašim osobnim podacima pružamo ovlaštenim vanjskim izvršiteljima obrade u svrhu obrade osobnih podataka u ime Općine Vidovec na temelju naših izričitih uputa i putem sklopljenih ugovora koji osiguravaju visoku razinu zaštite osobnih podataka. Ti su poslovni suradnici obvezni strogo poštivati obvezu povjerljivosti u skladu s ovom Politikom, s ugovorima koje smo s njima sklopili i u skladu s obvezama iz Opće uredbe o zaštiti podataka.

U okviru svog djelovanja Općina Vidovec koristi usluge pravnih subjekata u svojstvu izvršitelja obrada koji obrađuju osobne podatke za svrhe ispunjenja zakonskih obveza i održavanja IT sustava, zaštite imovine i ljudi te programskih rješenja nužnih za izvršenje javnih ovlasti Općine Vidovec.

**KOLAČIĆI (COOKIES)**

Kolačići su male tekstualne datoteke postavljene na vašem računalu ili uređaju koje pomažu u pružanju prilagođavanja sučelja internetskog preglednika. Na primjer, kolačići se mogu koristiti za pohranjivanje podataka o registraciji na internetskoj stranici tako da ih korisnik ne mora ponovno unositi pri narednom posjećivanju stranice.

Nužnim kolačićima neophodnima za osiguranje funkcionalnosti naše web stranice ne prikupljamo niti pohranjujemo bilo koji od vaših osobnih podataka. Za uporabu ostalih kolačića kojima bismo prikupljali vaše osobne podatke neophodna je vaša prethodna privola, a i u slučaju izostanka vaše slobodne privole vi i dalje možete u potpunosti koristiti našu web stranicu i imati neometan pristup do svih njenih sadržaja.

Naša internetska stranica koristi slijedeće kolačiće:

| **Neophodni kolačići** | **Tip** | **Trajanje** | **Opis** |
| --- | --- | --- | --- |
|  |
| apptoken | HTTP | 1 godina | Funkcionalni |
| cmslog | HTTP | 1 dan | Funkcionalni |
| cmshash | HTTP | sesijski | Funkcionalni |
| sitestyle | HTTP | 30 dana | Funkcionalni |
|  |
| VISITOR\_INFO1\_LIVE | HTTP | 179 dana | YouTube, procjena brzine pristupa posjetitelja web stranice |
| YSC | HTTP | sesijski | YouTube, za funkcionalnost pregledavanja video zapisa |

**VAŠA PRAVA**

U bilo kojem trenutku slobodni ste nas kontaktirati u svrhu ostvarivanja svojih prava u području zaštite vaših osobnih podataka. Vaša prava su slijedeća:

**Pravo pristupa osobnim podacima**

Imate pravo na pristup svojim osobnim podacima i na informiranost koje podatke i na koji način obrađujemo, s kojom svrhom i na koji rok. Pružamo vam mogućnost da vidite svoje osobne podatke ili da zahtijevate kopiju vaših osobnih podataka.

**Pravo na ispravak osobnih podataka**

Imate pravo na ispravak ili dopunu netočnih ili nepotpunih osobnih podataka koje ste nam dali i koje smo prikupili.

**Pravo na brisanje osobnih podataka**

Imate pravo zatražiti nas da izbrišemo vaše osobne podatke, kada podaci više nisu potrebni za ostvarenje svrhe za koju su bili prikupljeni, kada podnesete opravdani prigovor ili se vaši osobni podaci obrađuju nezakonito.

**Pravo prigovora**

Imate pravo prigovora na određeno postupanje s vašim osobnim podacima.

**Pravo na ograničenje obrade**

Možete zatražiti od nas da ograničimo obradu podataka, primjerice, kada je brisanje, ispravak ili prigovor u vezi s vašim osobnim podacima na čekanju i/ili kad nemamo valjanu osnovu za obradu vaših podataka a želite da ih zadržimo. Kada je obrada ograničena, vaši podaci će biti pohranjeni i neće se dalje obrađivati. Primjerice, ako osporavate točnost svojih podataka, obrada takvih podataka će se ograničiti dok se ne osigura da su podaci točni.

**Pravo na prijenos podataka**

Kada se obrada vrši automatiziranim načinima obrade na temelju ugovora ili privole, imate pravo primiti osobne podatke koje ste nam dostavili u strukturiranom i uobičajeno korištenom strojno čitljivom formatu i svojom odlukom prenositi takve podatke trećim stranama.

Ukoliko želite iskoristiti bilo koje od prethodno navedenih prava, budite slobodni:

* pismom na adresu Općine Vidovec, Trg. svetog Vida 9, 42005 Vidovec, ili
* emailom na adresu opcina@vidovec.hr.

Na vaš ćemo zahtjev odgovoriti u najkraćem mogućem roku, a najkasnije mjesec dana od primitka vašeg zahtjeva. U slučaju nemogućnosti sigurne potvrde vašeg identiteta bit ćemo slobodni zatražiti dodatnu provjeru vašeg identiteta.

**​PRAVO NA PODNOŠENJE PRIGOVORA NADLEŽNOM TIJELU**

U svakom trenutku možete uložiti prigovor izravno nadležnom nadzornom tijelu, posebice u zemlji EU-a u kojoj imate uobičajeno boravište, mjesto rada ili mjesto navodnog kršenja, ako smatrate da naša obrada vaših osobnih podataka nije zakonita.

Izravni kontakti nadležnog nadzornog tijela u Republici Hrvatskoj su:

**AGENCIJA ZA ZAŠTITU OSOBNIH PODATAKA (AZOP)**

Selska cesta 136

HR - 10 000 Zagreb

Telefon: +385 1 4609 000

Fax: +385 1 4609 099

e-mail: azop@azop.hr

**UNAPRJEĐENJE OVE POLITIKE PRIVATNOSTI**

Zadržavamo pravo tekst ove Politike privatnosti povremeno prilagođavati i unaprjeđivati, prije svega u svrhu poštivanja zakonskih promjena, odnosno, promjena u svrhama i načinima obrade. Međutim, vaša prava koja proizlaze iz ove Politike privatnosti ili iz odgovarajućih zakonskih propisa nećemo ograničavati. U slučaju da dođe do promjena koja mogu utjecati na vaša prava, o tome ćemo vas obavijestiti pravovremeno i izravno na prikladan način.